ມົນຮັກສາວລາວ ຂອງເພັດ ສະຫະຣັດກຳລັງມາແຮງ ໃນຂະນະນີ້
ລາຍການສຽງເພງຈາກແດນໄກຂອງ VOA ຄ່ຳຄືນນີ້ ຂໍມອບເພງທີ່ກ່ຽວຂ້ອງກັບສາວລາວ ໃຫ້ແກ່ບັນດາ ສາວລາວທັງຫຼາຍ ຮ່ວມທັງໜຸ່ມໆທີ່ຊື່ນຊົມໃນຄວາມງົດງາມແລະອ່ອນຫວານຂອງສາວລາວ.
ສບາຍດີແລະກັບມາພົບກັນເຊັ່ນເຄີຍໃນລາຍການສຽງເພງຈາກແດນໄກຂອງ VOA ຄ່ຳຄືນ ນີ້ ວັນນະສອນ ຕັ້ງໃຈວ່າຈະມາໂອ້ລົມກັນ ພ້ອມທັງຈະມາຈັດເພງໃຫ້ທ່ານໄດ້ຮັບຟັງກັນ ພໍມີສື່ສັງຄົມອອນໄລນ໌ ທັງ Facebook, twitter ແລະ Instagram ແລະapp ອື່ນໆອີກມາກມາຍ ມັນຈຶ່ງເຮັດໃຫ້ໂລກຂອງລົງແຄບລົງ ສັງຄົມໃກ້ກັນຂຶ້ນ ຕິດຕໍ່ກັນສະດວກສະບາຍຂຶ້ນ ກໍຕ້ອງຂໍຂອບໃຈແຟນລາຍການທັງຫຼາຍທີ່ຄອຍຕິດຕາມຮັບຟັງມາໂດຍຕະຫຼອດ ແລະວັນນະສອນ ກໍເຊັ່ນກັນ ຈະພະຍາຍາມຈັດລາຍການໃຫ້ດີ ຍິ່ງໆຂຶ້ນ ຂໍເລີ້ມຕົ້ນດ້ວຍເພງທີ່ກຳລັງຕິດຍອດຮິດໃນເວລານີ້ ເປັນເພງ ທີ່ມີເນື້ອຫາສຸດຍອດເພງນຶ່ງ ຊຶ່ງວັນນະສອນ ເອງ ໃນຖານະທີ່ເປັນແມ່ຍິງລາວຜູ້ນຶ່ງ ແນ່ນອນ ກໍຕ້ອງບອກວ່າ ມັກເນື້ອ ຫາຂອງເພງນີ້ ຈັບໃຈ ຫຼາຍ ເພາະມັນໄດ້ບົ່ງບອກເຖິງຄວາມງົດງາມ ທັງກາຍແລະວາຈາຂອງສາວລາວເມືອງແດນຈຳປາພຸ້ນ ໂດຍສະເພາະຖ້ອຍຄຳທີ່ວ່າ ລໍຖ້ບໍ່ໄດ້ອີກແລ້ວ ເອົາໄປຟັງພ້ອມໝກັນເລີຍ ນັ້ນແມ່ນເພງ  single ໃຫມ່ຂອງ ສິນລະປິນ ນັກແຕ່ງເພງ ລູກທົ່ງຂອງປະເທດໄທ ທີ່ມີຜົນງານເພງສ້າງຊື່ສຽງມາແລ້ວ ເຊັ່ນເພງ  ຊຶ່ງເພງນີ້ຊາບມາວ່າ ເບື້ອງຫຼັງການປະກອບດົນຕີນັ້ນ ແມ່ນ  Sam Intharaphithak ສິນລະປິນລາວມີສ່ວນຮ່ວມນຳ ແລະເພງນີ້ ກໍເຊັ່ນກັນ Sam ເປັນຮຽບຮຽງດົນຕີ ພ້ອມທັງ ຍັງໄດ້ມີຫຼາຍສິນລະປິນໜຸ່ມລາວມາຮ້ອງປະສານສຽງ ກໍຍິ່ງເຮັດໃຫ້ເພງນີ້ໜ້າຟັງແລະຖືກໃຈສາວລາວເປັນທີ່ສຸດ ໂອກາດໜ້າຈະສຳພາດກັບທັງສອງສິນລະປິນມາໃຫ້ທ່ານຜູ້ຟັງໄດ້ຊາບເຖິງທີ່ມາຂອງເພງນີ້ ວັນນະສອນວ່າ ລາຍການເພງຄ່ຳຄືນນີ້ ຂໍມອບເພງທີ່ມີເນື້ອຫາທີ່ກ່ຽວຂ້ອງກັບສາວລາວ ຈັດພິເສດໃຫ້ແດ່ທຸກໆໜຸ່ມໆທີ່ຫຼົງຮັກຄວາມງາມທັງກາຍແລະໃຈຂອງສາວລາວ ເປັນບົດເພງທີ່ອອກຈະເປັນຈັ່ງຫວະ techno ເພງ  ທີ່ຖືກໃຈໄວຮຸ້ນ ຢ່າງແນ່ນອນ ເປັນຜົນງານເພງຂອງ  ຫວັງວ່າເພງນີ້ຄົງຈະເຮັດໃຫ້ຫຼາຍໆທ່ານຮັກສາວ ລາວຍິ່ງໆຂຶ້ນ ຈັ່ງໃດກໍຫຼິ້ນເພງກ່ຽວກັບສາວລາວມາທັງສອງເພງແລ້ວ ວັນນະສອນ ກໍເຄີຍ ຕັ້ງໃຈຈັດເພງໃຫ້ທ່ານຜູ້ຟັງກ່ຽວກັບ ສາວລາວ ຕື່ມອີກເພງນຶ່ງ ຈຶ່ງຂໍຈັດເພງ  ຂອງຜ່ານຈິນຍາວົງໃຫ້ຟັງ … ຂໍມອບໃຫ້ແກ່ສາວລາວທຸກໆຄົນ ໃນທົ່ວໂລກ ຂໍໃຫ້ທຸກໆທ່ານ ນອນຫຼັບຝັນດີ